Държавен вестник, бр. 32, 2026 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  32
система за управление на обществения транс­
порт в 14-дневен срок от сключването им или 
промяната. 
Чл. 15. (1) Министърът на транспорта и 
съобщенията създава и поддържа Нацио­
нален транспортен модел, който е част от 
Интелигентната система за управление на 
обществения транспорт.
(2) При разработването на Националния 
транспортен модел се отчитат особеностите 
на регионалните и общинските транспорт­
ни системи и се осигурява възможност за 
адаптиране на транспортните решения към 
местните потребности.
(3) Националният транспортен модел из­
мерва транспортното предлагане и служи за 
разработване на краткосрочни и дългосрочни 
сценарии за прогнозиране на транспортното 
търсене за обосноваване на транспортните 
схеми по чл. 20 и за последваща оценка на 
прилагането им чрез употреба на методи за 
измерване на предлагането, моделиране и 
симулиране на пътуванията, включително 
като изследва възможността за осигуряване 
на поне три транспортни връзки дневно за 
всяко населено място.
Чл. 16. Условията и редът за функционира­
не на Интелигентната система за управление 
на обществения транспорт, както и задълже­
ните за предоставяне на информация лица се 
определят с наредбата по чл. 13, ал. 7.
Чл. 17. (1) Министърът на транспорта и 
съобщенията създава и поддържа Национална 
система за единен превозен документ. 
(2) Системата по ал. 1 е част от Интелигент­
ната система за управление на обществения 
транспорт и представлява интегрирана отворе­
на система за издаване, продажба и проверка 
на единен превозен документ за пътувания 
независимо от тяхната последователност и от 
броя и вида на използвания превоз. Единният 
превозен документ се генерира в електрон­
на форма и доказва заплатената от пътника 
единна транспортна услуга в рамките на една 
трансакция. 
(3) Системата по ал. 1 осигурява поддръжка 
на отворени приложни стандарти и отворени 
програмни интерфейси.
(4) Системата по ал. 1 включва модул, 
включително безплатно мобилно приложение 
за превозвача, който позволява продажба и 
проверка на превозни документи и предава­
не на данни към Интелигентната система за 
управление на обществения транспорт.
(5) Всяка система за издаване, продажба и 
проверка на превозни документи се разработва 
и изгражда по начин, осигуряващ оперативна 
съвместимост с Националната система за 
единен превозен документ.
(6) Разработчиците и операторите на систе­
ми по ал. 5 не могат да налагат условия и/или 
стандарти, които ограничават оперативната 
съвместимост със системата по ал. 1.
(7) Условията и редът за функциониране 
на Националната система за единен превозен 
документ и за осигуряване на оперативна съв­
местимост на системите за превозни документи 
се определят с наредбата по чл. 13, ал. 7. 
Чл. 18. Интелигентната система за управле­
ние на обществения транспорт и клиринговата 
система по чл. 19 се изграждат и поддържат 
в съответствие с изискванията за мрежова 
и информационна сигурност, определени в 
Закона за киберсигурност и съгласно групата 
стандарти БДС (EN) ISO/IEC 2700x.
Раздел III
Клирингова система
Чл. 19. (1) Министърът на транспорта и 
съобщенията или определено от него лице 
създава и поддържа система за разпределение 
на приходите от продажба на единни превозни 
документи между участващите превозвачи, 
наричана по-нататък „клирингова система“. 
(2) Клиринговата система по ал. 1:
1. обработва и обобщава данните от из­
вършените продажби на превозни документи 
чрез системата по чл. 17, ал. 1; 
2. изчислява разпределянето на приходите 
от продажба на единните превозни документи 
между участващите превозвачи чрез системата 
по чл. 17, ал. 1;
3. нарежда извършването на превод на 
разпределените приходи по т. 2 към съот­
ветния превозвач, осъществил превоза или 
съответната част от превоза.
(3) Срокът за нареждането по ал. 2, т. 3 не 
може да бъде по-дълъг от 7 дни от датата на 
разпределянето на приходите.
(4) Превозните документи с намаления за 
тарифни задължения, издадени чрез Нацио­
налната система за единен превозен доку­
мент, се компенсират чрез възложителите на 
задължението за извършване на обществен 
превоз на пътници по реда на наредбите по 
чл. 46, ал. 1.
(5) Условията и редът за функциониране 
на клиринговата система, включително раз­
пределянето и превеждането на приходите от 
продажби на превозни документи чрез систе­
мата по чл. 17, ал. 1, се определят с наредба 
на министъра на транспорта и съобщенията 
и на министъра на финансите. 
Раздел IV
Национална транспортна схема
Чл. 20. (1) Националната транспортна 
схема се изготвя въз основа на Националния 
транспортен модел и включва координирани 
помежду им разписания по редовни линии за 
превоз на пътници с железопътен транспорт, 
с автомобилен транспорт, с въздушен транс­